AIŠKINAMASIS RAŠTAS

Dėl sutikimo reorganizuoti savivaldybės biudžetines įstaigas Molėtų švietimo centrą ir Molėtų pedagoginę psichologinę tarnybą

1. **Parengto tarybos sprendimo projekto tikslai ir uždaviniai**

Sprendimo tikslas – mažėjant rajono ugdymo įstaigoms ir jose besimokantiems mokiniams, mokytojams, optimizuoti pagalbos mokiniui, mokytojui ir mokyklai institucijų tinklą, jų administravimą, sudaryti optimalias sąlygas tarpinstituciniam bendradarbiavimui teikiant švietimo pagalbą ugdymo įstaigų bendruomenių nariams (mokiniams, mokytojams, tėvams), rajone gyvenantiems suaugusiems asmenims, gerinti ir efektyvinti finansinių bei žmogiškųjų išteklių naudojimą.

**2. Šiuo metu esantis teisinis reglamentavimas**

Lietuvos Respublikos civilinis kodeksas.

Lietuvos Respublikos vietos savivaldos įstatymo 16 str. 2 d. 21 p.

Lietuvos Respublikos švietimo įstatymo 44 str. 6 d.

Lietuvos Respublikos biudžetinių įstaigų įstatymo 4 str. 3 d. 4 p., 14 str. 4 d.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – optimizuotas švietimo pagalbos įstaigų tinklas, jų administravimas, sudarytos optimalios sąlygos tarpinstituciniam bendradarbiavimui teikiant švietimo pagalbą ugdymo įstaigų bendruomenėms bei rajono gyventojams.

Neigiamos pasekmės - nenumatoma.

Reorganizuojamų įstaigų darbuotojai nebus atleidžiami, išskyrus pensinio amžiaus.

**4. Priemonės sprendimui įgyvendinti**

Parengtas ir paviešintas Molėtų švietimo centro ir Molėtų pedagoginės psichologinės tarnybos reorganizavimo sąlygų aprašas bei jis pateiktas valstybės įmonės Registrų centro Utenos filialui.

Pranešta kreditoriams apie Molėtų švietimo centro ir Molėtų pedagoginės psichologinės tarnybos reorganizavimo sąlygų sudarymą.

Parengti po reorganizacijos veiksiančios biudžetinės įstaigos, Molėtų r. švietimo pagalbos tarnybos, nuostatai ir jų projektas pateiktas tvirtinti Molėtų rajono savivaldybės tarybai.

**5. Vykdytojai, įvykdymo terminai**

Vykdytojai: Molėtų rajono savivaldybės Kultūros ir švietimo skyrius, Molėtų švietimo centras, Molėtų pedagoginė psichologinė tarnyba.

Įvykdymo terminai: reorganizacija įvykdoma iki 2018 m. rugsėjo 1 d.